На основу члана 58. Закона о запосленима у аутономним покрајинама и јединицама локалне самоуправе („Сл. гласник РС“, број: 21/2016), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Сл. гласник РС“, број: 88/2016), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе („Сл. гласник РС“, број: 88/2016) члана 87. став 2. Статута Општине Владичин Хан („Сл. гласник Пчињског округа“, број: 21/08 и 8/09 и „Сл. гласник Града Врања“,број: 11/2013, 5/2017 и 14/2017) и члана 27. Одлуке о организацији Општинске управе Општине Владичин Хан („Сл. гласник Града Врања“, број:14/17 и 20/17), Општинско веће на предлог в. д. начелника Општинске управе општине Владичин Хан, дана \_\_\_\_\_\_\_\_\_. године, усвојило је

**ПРАВИЛНИК О ИЗМЕНИ И ДОПУНИ ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ**

**РАДНИХ МЕСТА У ОПШТИНСКОЈ УПРАВИ**

**ОПШТИНЕ ВЛАДИЧИН ХАН**

**Члан 1.**

**У** Правилнику о организацији и систематизацији радних места у Општинској управи општине Владичин Хан, број: 06-142/1/2016-01 од 30.11.2016. године, број: 06-47/13/17-III од 20.03.2017. године и број: 06-95-2/17-III од 08.06.2017. године и број:06-135/7/17-III од 01.08.2017. године, врши се измена и допуна:

1) У члану 3. иза става: ,, У Правилнику су систематизована следећа радна места“, уместо постојеће табеле, ставља се сл.табела:

|  |  |  |
| --- | --- | --- |
| **Функционери - изабрана и постављена лица** | **3** | |
| **Службеник на положају –**  **I група** | **1 радних места** | **1 службеника** |
| **Службеник на положају – II група** | **/** | **/** |
|  | | |
| **Службеници - извршиоци** | **Број радних места** | **Број службеника** |
| Самостални саветник | **13** | **14** |
| Саветник | **17** | **20** |
| Млађи саветник | **1** | **1** |
| Сарадник | **5** | **5** |
| Млађи сарадник | **1** | **1** |
| Виши референт | **18** | **26** |
| Референт | **/** |  |
| Млађи референт | **/** |  |
| **Укупно:** | **55 радних места** | **67 службеника** |
|  | | |
| **Намештеници** | **Број радних места** | **Број намештеника** |
| Прваврста радних места |  |  |
| Друга врста радних места |  |  |
| Трећа врста радних места |  |  |
| Четврта врста радних места | **6** | **9** |
| Пета врста радних места | **2** | **2** |
| **Укупно:** | **8 радних места** | **11 намештеника** |

**Укупно:**

**64 79**

2) У члану 6. став 1., тачка 4., сада гласи ,, **Служба за инвестиције**“;

3) У члану 6. став 1. досадашња тачка 4. је сада тачка 5., и гласи уместо ,, **Служба за скупштинске послове**“, **,, Служба за послове органа Општине**“.

4) У члану 6. став 1., тачка 5. ,, **Служба за пружање услуга грађанима- Општински услужни центар**“,је сада тачка 6.

5) У члану 15. А) у Одељењу за општу управу и јавне службе, радно место под бр. **9**. **„Програмер, ИТ администратор и послови планирања одбране и одбрамбених припрема“,** разврстано у звање саветника, са бројем извршилаца 1.

- Назив радног места мења се и гласи: **,, Инжењер система и мреже, послови планирања одбране и одбрамбених припрема**“

* Уместо звања ,, Саветник“, ставља се звање ,, Самостални саветник“.
* Услови радног места мењају се и гласе:

,, Стечено високо образовање из стручне области електротехничких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године (VII степен - инжењер електротехнике) или специјалистичким студијама на факултету, положен државни стручни испит, најмање 5 (пет) година радног искуства у струци.

* Опис посла мења се игласи:

,, Администрира и обезбеђује функционално стање базе података; анализира и дефинише додатне захтеве у односу на уведени информатички систем; обавља разне конверзије података и у случају потребе експортовања и импортовања база или функционалних делова база података; администрира сервере и радне станице у рачунарској мрежи; стара се о обезбеђивању функционалног стања мрежне опреме и комуникација; обавља стручне послове одржавања и отклањања грешака у функционисању информатичке мреже у органима општине; прати функционисање сложених уређаја и опреме и подешава их током дневног рада; анализира параметре рада и обвља дијагнозу узрока кварова; обавља најсложеније стручне послове одржавања.

Обавља потребе планирања одбране и то: доношење извода из Плана одбране Општине и ратну организацију органа локалне самоуправе, доношење извода из Плана одбрана Општине одбране Општине и мобилизацију планова предузећа и других правних лица, организација и планирање средстава и систем ратних веза, планирање организација и рад Служби за осматрање и обавештавање, Анализа и оцена стања припрема за одбрану јединице локалне самоуправе појединих државних органа, предузећа и других правних лица, израда планова, припрема и уређење територије за потребе одбране земље, координирање радом у спровођењу прописа о раду државних органа предузећа и других правних лица на територији Општине за време ратног стања, непосредне ратне опасности и ванредног стања, израда планова и биланса из области привреде, област трговине, снабдевања, финансија, биланс становништва и др. За потребе одбране Општине, израда извештаја, информација и анализа о припреми за одбрану за Општинско веће и Скупштине општине, руковање планом одбране Општинске управе, старање о његовом ажурирању, руководећи се одредбама уредбе о критеријумима за утврђивање података значајних за одбрану земље, која се морају чувати као државна или строго поверљива тајна, спровођење мера за заштиту тајних података за одбрану земље.

Спроводи мере заштите на раду и противпожарне заштите. Обавља и друге послове по налогу начелника Општинске управе и руководиоца одељења. За свој рад одговоран је начелнику Општинске управе и руководиоцу одељења.“

- Број извршилаца остаје без измене.

6) У члану 15. А) у Одељењу за општу управу и јавне службе, радно место под бр. **26.** „ **Послови одржавања хигијене** “, брише се;

7) У члану 15. В 1) Одсек за изврешење решења о уклањању објекта, радно место под бр. **55. „Послови извршења решења о уклањању објекта“, разврстано у звању саветника, са бројем извршилаца 1:**

**-** Назив радног места мења се и гласи: ,,**Послови извршења решења о уклањању објекта** **и послови за потребе Штаба за ванредне ситуације“**

- Опис посла мења се игласи:

,, Организује и стара се о извршењу извршних или коначних решења из области урбанизма, грађевинарства и стамбено-комуналних делатности; непосредно организује и присуствује извршењу и сачињава записник; води потребне евиденције; сарађује са инспекторима, другим органима и организацијама у циљу ефикаснијег обављања послова; обавештава непосредне извршиоце за извршење решења; по потреби обезбеђује присуство полиције код извршења решења: уручује странкама решења или закључке из делокруга.

Учествује у изради процене угрожености и планова заштите и спасавања, коју изрђује локална самоуправа; учествује у израђивању планске документације у циљу организације и обезбеђења заштите од елементарнх и других већих непогода, која обухвата превентивне мере заштите којима се еспречавају елементарне непогоде или ублажава њихово дејство, и то: мере заштите и спасавања у случају непосредне опасности од елементарних непогода и других несрећа и мере ублажавања и отклањања непосредних последица; учествује у организацији цивилне заштите; учествује у успостављању интегрисаног система заштите и спасавања, који би објединили све превентивне и оперативне мере заштите живота и имовине грађана; учествује у пословима који имају за циљ заштиту и спасавање у ванредним ситуацијама; учествује у мерама отклањања последица ванредних ситуација. Обавља административно техничке послове за потребе Штаба за ванредне ситуације.

Спроводи мере заштите на раду и противпожарне заштите. Обавља и друге послове по налогу начелника Општинске управе и руководиоцаодељења. За свој рад одговоран је начелнику Општинске управе и руководиоцу одељења. „

- Услови радног места, звање и број извршилаца, остају без измене.

8) У члану 15. иза радног места под бр. **55. „Послови извршења решења о уклањању објекта и послови за потребе Штаба за ванредне ситуације“,**  уместо ,,**В2)ОДСЕК ЗА ИНВЕСТИЦИЈЕ**“, под **Г)** систематизује се организациона јединица**,, СЛУЖБА ЗА ИНВЕСТИЦИЈЕ“**. ;

9) У члану 15. Г) у Служби за инвестиције, радно место под бројем **56. ,, Шеф одсека“,** разврстано у звању самосталног саветника, са бројем извршилаца 1.

- Назив радног места мења се и гласи: ,, **Шеф службе“.**

- Звање у које је радно место разврстано, услови за обављање послова истог и број извршилаца, остају без измене.

10) У члану 15. Г) у Служби за инвестиције, радно место под бројем **57**. ,, **Послови планирања и реализације инвестиција и надзорни послови**“, разврстано у звању саветника, са бројем извршилаца 4.

- Назив радног места мења се и гласи: ,, **Послови планирања и реализације инвестиција“.**

- Опис радног места мења се и гласи:

**,,** Обавља стручно оперативне, административно техничке и друге послове:

- у области израде и спровођења годишњих програма и пројеката инвестиција значајних за Општину Владичин Хан, предлагање приоритета инвестиција и одређивање пројектних задатака са носиоцима;

- у области координирања и спровођења послова на изради пројектне документације са свим субјектима овлашћеним за израду пројектне документације;

- у боласти реализације и праћења остваривања инвестиција по фазама (управљање и припрема тендерске документације );

- обавља послове координирања активности донатора (владиног као и невладиног сектора) и Општине у реализацији инвестиције;

- израђује програм уређивања јавног и осталог грађевинског земљишта, планира изградњу, реконтрукцију и заштиту јавног пута и успоставља базе података неопходне за спровођење инвестиција;

- Спроводи мере заштите на раду и противпожарене заштите.

- Обавља и друге послове по налогу начелника Општинске управе, руководиоца одељења и шефа службе. За свој рад одговоран је начелнику Општинске управе, руководиоцу одељења и шефу службе.“

- Звање у које је радно место разврстано, услови за обављање послова истог и број извршилаца, остају без измене.

11) У члану 15. уместо организационе јединице систематизоване под **,, Г) СЛУЖБА ЗА СКУПШТИНСКЕ ПОСЛОВЕ“,** ставља се **,, Д) СЛУЖБА ЗА ПОСЛОВЕ ОРГАНА ОПШТИНЕ“**;

12) У члану 15. организациона јединица ,,**КАБИНЕТ ПРЕДСЕДНИКА ОПШТИНЕ“,** уместо под ,**, Д)“**, сада се систематизује под ,**, Ђ)“;**

13) У члану 15. организациона јединица ,,**СЛУЖБА ЗА ПРУЖАЊЕ УСЛУГА ГРАЂАНИМА – ОПШТИНСКИ УСЛУЖНИ ЦЕНТАР“,** уместо под ,**, Ђ)“**, сада се систематизује под ,**, Е“.**

**Члан 2.**

Овај правилник ступа на снагу осмог дана од дана објављивања на огласној табли Општинске управе општине Владичин Хан.

Општинско веће општине Владичин Хан

Број:\_\_\_\_\_\_\_\_\_\_\_\_\_

**П Р Е Д С Е Д Н И К,**

**Горан Младеновић**

**O б р а з л о ж е њ е**

Правни основ за доношење Правилника садржан је у члану 58. Закона о запосленима у аутономним покрајинама и јединицама локалне самоуправе („Сл. гласник РС“, број: 21/16), којим је предвиђено да у јединици локалне самоуправе Правилник усваја Веће, као и у Закону о начину одређивања максималног броја запослених у јавном сектору („Сл. гласник РС“, број: 68/2015 и 81/2016 - одлика УС), којим се прописује начин одређивања максималног броја запослених у јавном сектору, као и обим и рокови смањења броја запослених тј. рационализација

Предложеном изменом Правилника врши се усклађивање постојећег Правилника са одредбама Закона о запосленима у аутономним покрајинама и јединицама локалне самоуправе и Одлуком о одређивању максималног броја запослених на неодређено време за сваки организациони облик у систему локалне самоуправе општине Владичин Хан за 2017. годину ( „Сл. гласник Града Врања“, број: 20/17).

Изменом правилника се смањује се број извршилаца на одређеном радном месту, а све у циљу усклађивања са наведеним прописима.